ধলাপেট সিন্ধুঈগল মোহনা ও উপকূলীয় বনের বড় বড় গাছের পানির উপর বিস্তৃত ডালে ঘণ্টার পর ঘণ্টা বসে শিকারের জন্য অপেক্ষা করে। এরা পানির দিকে তাক করে বসে থাকে। আবার উড়ে উড়েও শিকার ধরতে পারে। পানির ২০-৩০ মিটার উপরে এরা মন্থর গতিতে বৃত্তাকারে উড়ে বেড়ায়। শিকার দেখতে পেলে ছোঁ মেরে আথবা হালকা চালে ভেসে এসে পায়ের নখর বিঁধিয়ে শিকার ধরে। পানিতে বেশি শিকার ধরে, মাটি থেকে কম ধরে। শিকার ধরে উড়ে গিয়ে কোন গাছের ডালে বসে খায়। শিকার ছোট হলে উড়ন্ত অবস্থাতেই খেয়ে নেয়। কিছু খাদ্য এরা আবার মাটিতে নেমে খায়। প্রায়শ অন্যান্য শিকারি পাখি ও সামুদ্রিক পাখির খাবার এরা ছিনিয়ে নিয়ে যায়। খাবারের উচ্ছিষ্ট পাওয়ার লোভে এদের ডলফিন ও মানুষের পিছু পিছু উড়ে বেড়াতে দেখা গেছে।

ধলাপেট সিন্ধুঈগলের খাদ্যতালিকায় রয়েছে সাপ, মাছ, কাঁকড়া, ইঁদুর, অন্যান্য ছোট প্রাণী ও পাখি।

আবাস
ডাক
স্বভাব
খাদ্যাভ্যাস